Magister Philippus, curie Senonensis officialis, omnibus presentes litteras inspecturis, in Domino salutem. Noverint universi quod Fulco de Miriaco, miles, et Felitas (sic) uxor ejus, in presentia nostra constituti, quitaverunt et in perpetuam elemosinam donaverunt ecclesie Sancti-Remigii Senonensis quandam commendisiam quam dicebant se habere super homines ejusdem ecclesie de Vice-Novo, fide prestita promittendo quod per se vel per alios nullam in posterum super hoc questionem aliquid reclamabunt. Actum, anno Gratie millesimo ducentesimo tercio-decimo, mense maio.